Siassin saaristo

Siassin saaristo on pienistä ja matalista korallisaarista koostuva saariryhmä Papua-Uudessa-Guineassa. Saaret sijaitsevat Umboin saaren kaakkoiskärjen ympäristössä. Saaristoon kuuluu yhteensä 18 saarta, joista kuusi on asuttuja.

Siassin saariston saarista suurimpia ovat Tuam ja Malai, jotka ovat pinta-alaltaan noin 0,8 km2. Tuam sijaitsee 14 km päässä Umboista ja kohoaa korkeimmillaan 76 metriä merenpinnan yläpuolelle. Malai sijaitsee puolestaan 9 km päässä Umboista ja sen itäosa nousee noin 45 metriä merenpinnan yläpuolelle länsiosan ollessa alavaa hiekkatasankoa. Tuamin ja Malain lisäksi muut asutut saaret ovat Mandok, Aromot, Aronaimutu ja Mutumalau. Niiden pinta-ala vaihtelee alle 0,01 km2:stä 0,05 km2:iin ja ne sijaitsevat lähellä Umboin saaren rantaa.

 Lähteet 

Luokka:Papua-Uuden-Guinean saaret